NER ดีดบวก 4% โบรกฯอัพเป้าใหม่ 4.10 บ. ปรับประมาณกำไรปี 63 ขึ้น 28%
NER ดีดบวก 4% โบรกฯอัพเป้าใหม่ 4.10 บ. ปรับประมาณกำไรปี 63 ขึ้น 28%
17 ส.ค. 2563

ผู้สื่อข่าวรายงานว่า ราคาหุ้น บริษัท นอร์ทอีส รับเบอร์ จำกัด (มหาชน) หรือ NER ณ เวลา 10.05 น. อยู่ที่ระดับ 3.66 บาท บวก 0.14 บาท หรือ 3.98% สูงสุดที่ระดับ 3.70 บาท ต่ำสุดที่ระดับ 3.58 บาท ด้วยมูลค่าการซื้อขาย 186.13 ล้านบาท

ด้าน บล.เคทีบี (ประเทศไทย) แนะนำ “ซื้อ” หุ้น NER ปรับราคาเป้าหมายขึ้นเป็น 4.10 บาท/หุ้น จากเดิมที่ 3.10 บาท จากการปรับกำไรเพิ่มขึ้น 28% โดย NER รายงานกำไรสุทธิไตรมาส 2/63 ที่ 225 ล้านบาท (+35% จากปีก่อน, +276% จากไตรมาสก่อน) ดีกว่าคาด 20% หากไม่รวมรายการพิเศษจากอนุพันธ์และขาดทุนอัตราแลกเปลี่ยน กำไรปกติอยู่ที่ 160 ล้านบาท (+25% จากปีก่อน, -19% จากไตรมาสก่อน),  ดีกว่าตลาดคาดถึง 30% จากต้นทุนที่อ่อนตัวลง หลังภาวะการแข่งขันแย่งซื้อวัตถุดิบยางธรรมชาติลดน้อยลง
พร้อมกันนี้ ปรับกำไรสุทธิปี 2563 ขึ้น 28% มาอยู่ที่ 705 ล้านบาท (+31% จากปีก่อน)  จากกำไรฟื้นตัวแรงและขยายกำลังผลิต โดยครึ่งปีหลังแนวโน้มความต้องการจากลูกค้าในจีนเริ่มปรับตัวดีขึ้น อีกทั้งกำลังการผลิตของโรงงานใหม่จะเพิ่มขึ้นจากเดิม 60% คาดว่าจะทำให้ gross margin ดีขึ้นจาก 9.0% เป็น 10.5%